**ZAKON**

**O PLATAMA ZAPOSLENIH LICA U JAVNIM USTANOVAMA U**

**OBLASTI ZDRAVSTVA REPUBLIKE SRPSKE**

**GLAVA I**

**OSNOVNE ODREDBE**

Član 1.

Ovim zakonom uređuje se način utvrđivanja plata zaposlenih lica u javnim ustanovama u oblasti zdravstva Republike Srpske (u daljem tekstu: zaposleni).

Član 2.

(1) Odredbe ovog zakona ne odnose se na zaposlene u apotekarskim ustanovama i apotekama.

(2) Ovaj zakon može se primijeniti na zaposlene u privatnim zdravstvenim ustanovama.

Član 3.

1. Plata zaposlenih sastoji se od osnovne plate, uvećanja plate i naknada propisanih ovim zakonom.

(2) Plata iz stava 1. ovog člana predstavlja platu prije oporezivanja porezom na dohodak.

(3) Bruto plata je plata uvećana za doprinose.

(4) U svim elementima koji čine platu iz stava 1. ovog člana sadržan je porez.

Član 4.

(1) Pravo na platu ostvaruje se danom stupanja na rad.

(2) Pravo na platu prestaje danom prestanka radnog odnosa.

Član 5.

(1) Zaposleni imaju pravo na platu iz člana 3. ovog zakona, koja se isplaćuje u tekućem mjesecu za prethodni mjesec.

(2) Sredstva za bruto plate obezbjeđuju se iz ostvarenih prihoda zdravstvene ustanove.

Član 6.

(1) Osnovna plata obračunava se i iskazuje mjesečno za puno radno vrijeme, prema radnom mjestu i odgovarajućoj platnoj grupi, platnoj podgrupi i platnom razredu.

(2) Osnovna plata iz stava 1. ovog člana je proizvod cijene rada kao izraza vrijednosti za najjednostavniji rad i koeficijenta utvrđenog prema platnoj grupi, platnoj podgrupi i platnom razredu.

(3) Uvećanje osnovne plate za svaku navršenu godinu staža osiguranja iznosi:

1) do navršenih 25 godina 0,3%,

2) nakon navršenih 25 godina svaka naredna godina 0,5%.

(4) Naknade za topli obrok, zimnicu, ogrjev i regres uračunate su u iznos osnovne plate iz stava 2. ovog člana i ne mogu se posebno iskazivati.

(5) Osnovna plata utvrđena u skladu sa ovim članom ne može biti niža od utvrđene najniže plate u Republici Srpskoj.

Član 7.

(1) Cijena rada je izraz vrijednosti za najjednostavniji rad i osnov za obračun osnovne plate.

(2) Vlada Republike Srpske (u daljem tekstu: Vlada) u toku izrade budžeta Republike Srpske i finansijskog plana Fonda zdravstvenog osiguranja Republike Srpske (u daljem tekstu: Fond) svake godine sa predstavnicima reprezentativnog sindikata u oblasti zdravstva vodi pregovore o cijeni rada za narednu godinu.

(3) Akt o cijeni rada potpisuju predsjednik Vlade i predsjednik reprezentativnog sindikata u oblasti zdravstva.

(4) Akt iz stava 3. ovog člana objavljuje se u „Službenom glasniku Republike Srpske“.

Član 8.

Način utvrđivanja i isplate plata zaposlenog zavise od radnog mjesta, platne grupe, podgrupe i razreda.

Član 9.

(1) Ako Fond ne ostvari finansijski plan u planiranom iznosu, ugovorena sredstva sa zdravstvenim ustanovama i plate zaposlenih umanjuju se do visine procenta manje ostvarenih prihoda.

(2) Organ upravljanja ustanove donosi odluku o procentu umanjenja plate iz stava 1. ovog člana.

**GLAVA II**

**PLATNI KOEFICIJENTI**

**1. Prva platna grupa**

Član 10.

U prvu platnu grupu razvrstavaju se direktori zdravstvenih ustanova sekundarnog i tercijarnog nivoa i primarnog nivoa sa platnim koeficijentima, i to:

1) sekundarni i tercijarni nivo:

1. direktor zdravstvene ustanove koja ima više od 2.000 zaposlenih ............... 28,75;

2. direktor zdravstvene ustanove koja ima od 1.000 do 2.000 zaposlenih ........ 23,20;

3. direktor zdravstvene ustanove koja ima od 500 do 1.000 zaposlenih ............ 22,05;

4. direktor zdravstvene ustanove koja ima do 500 zaposlenih ………............... 19,85;

2) primarni nivo:

1. direktor doma zdravlja sa više od 100 timova porodične medicine ........... 22,05;

2. direktor doma zdravlja od 50 do 100 timova porodične medicine .............. 19,85;

3. direktor doma zdravlja od 10 do 50 timova porodične medicine .…............ 18,75;

4. direktor doma zdravlja od četiri do 10 timova porodične medicine ......... 17,65;

5. direktor doma zdravlja do četiri tima porodične medicine …................. 15,40.

**2. Druga platna grupa**

Član 11.

(1) U drugu platnu grupu razvrstavaju se plate radnika sa posebnim ovlašćenjima i odgovornostima zamjenik direktora, savjetnik direktora, pomoćnik direktora i rukovodioci osnovnih i unutrašnjih organizacionih jedinica koje raspoređuje direktor.

(2) Zaposleni iz stava 1. ovog člana razvrstavaju se u platne podgrupe na osnovu radnog mjesta, rukovođenja, složenosti i odgovornosti, i to:

1) prva platna podgrupa:

1. zamjenik direktora ………………………………………………... 90% osnovne plate direktora,

2) druga platna podgrupa:

1. pomoćnik direktora, savjetnik direktora ………… 85% osnovne plate direktora,

3) treća platna podgrupa:

1. rukovodilac osnovne organizacione jedinice, prosječna plata radnika VSS te organizacione jedinice uvećana za 20%,

4) četvrta platna podgrupa:

1. rukovodilac unutrašnje organizacione jedinice, osnovna plata uvećana za 5%,

5) peta platna podgrupa:

1. glavna sestra zdravstvene ustanove ………………......... koeficijent 9,30;

6) šesta platna podgrupa

1. glavna sestra organizacione jedinice ............................ koeficijent 8,20.

**3. Treća platna grupa**

Član 12.

Za utvrđivanje plata zaposlenih koji ne rukovode osnovnim, niti unutrašnjim organizacionim jedinicama, određuje se platni koeficijent, i to:

1) doktor medicine (supspecijalista) ………………................... 14,30 do 15,40;

2) doktor medicine (specijalista) ..…………………................... 13,20 do 14,30.

**4. Četvrta platna grupa**

Član 13.

U četvrtu platnu grupu razvrstava se radnik sa visokom stručnom spremom (VSS), a platni koeficijent se određuje od 9,85 do 10,95.

**5. Peta platna grupa**

Član 14.

U petu platnu grupu razvrstava se radnik sa višom školskom spremom (VŠS), a platni koeficijent se određuje od 7,05 do 7,65.

**6. Šesta platna grupa**

Član 15.

U šestu platnu grupu razvrstava se radnik sa srednjom stručnom spremom (SSS), a platni koeficijent se određuje od 5,40 do 6,50.

**7. Sedma platna grupa**

Član 16.

U sedmu platnu grupu razvrstava se radnik sa visokokvalifikovanim obrazovanjem (VKV) a platni koeficijent se određuje od 5,95 do 6,50.

**8. Osma platna grupa**

Član 17.

U osmu platnu grupu razvrstavaju se:

1. radno mjesto kvalifikovanog radnika – KV ………………...…….... 4,30;
2. srednja stručna sprema (SSS) sa najmanje tri godine

školovanja …………………………………………………..……….. 4,30.

**9. Deveta platna grupa**

Član 18.

U devetu platnu grupu razvrstava se polukvalifikovani radnik, a platni koeficijent je 3,75.

**10. Deseta platna grupa**

Član 19.

U desetu platnu grupu razvrstava se nekvalifikovani radnik, a platni koeficijent je 3,35.

Član 20.

(1) Treća platna grupa iz člana [12](http://www.podaci.net/_verzija33/rezultati.php#clan300000010). tačka 1) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1) prvi platni razred ……………………………………….…................... 14,30;

2) drugi platni razred ..…………………………………………................ 14,85;

3) treći platni razred .……………..………………………………..……... 15,40.

(2) Treća platna grupa iz člana [12](http://www.podaci.net/_verzija33/rezultati.php#clan300000010). tačka 2) ovog zakona dijeli se u tri platna razreda i za obračun plata utvrđuju se sljedeći platni koeficijenti:

1) prvi platni razred .................................................................................... 13,20;

2) drugi platni razred .................................................................................. 13,75;

3) treći platni razred.................................................................................... 14,30.

Član 21.

Četvrta platna grupa iz člana [1](http://www.podaci.net/_verzija33/rezultati.php#clan300000011)3. ovog zakona dijeli se u tri platna razreda i za obračun plata utvrđuju se sljedeći platni koeficijenti:

1. prvi platni razred …................................................................................. 9,85;
2. drugi platni razred ................................................................................. 10,40;
3. treći platni razred ................................................................................... 10,95.

Član 22.

Peta platna grupa iz člana [1](http://www.podaci.net/_verzija33/rezultati.php#clan300000012)4. ovog zakona dijeli se u dva platna razreda i za obračun plata utvrđuju se sljedeći platni koeficijenti:

1. prvi platni razred ..................................................................................... 7,05;
2. drugi platni razred ................................................................................... 7,65.

Član 23.

Šesta platna grupa iz člana [1](http://www.podaci.net/_verzija33/rezultati.php#clan300000013)5. ovog zakona dijeli se u tri platna razreda i za obračun plata utvrđuju se sljedeći platni koeficijenti:

1. prvi platni razred …................................................................................. 5,40;
2. drugi platni razred ................................................................................... 5,95;
3. treći platni razred ..................................................................................... 6,50.

Član 24.

Sedma platna grupa iz člana [1](http://www.podaci.net/_verzija33/rezultati.php#clan300000014)6. ovog zakona dijeli se u dva platna razreda i za obračun plata utvrđuju se sljedeći platni koeficijenti:

1. prvi platni razred ..................................................................................... 5,95;
2. drugi platni razred ................................................................................... 6,50.

Član 25.

Direktor zdravstvene ustanove utvrđuje platni razred za svakog zaposlenog ugovorom o radu.

Član 26.

Ako je za radno mjesto propisan poseban uslov, doktor nauka ili magistar nauka, osnovna plata radnika za to radno mjesto uvećava se za 10% za doktora nauka i 5% za magistra nauka.

Član 27.

Ukoliko zaposleni radi sa nepunim radnim vremenom, u skladu sa posebnim zakonom ili drugim propisima, osnovna mjesečna plata određuje se srazmjerno vremenu provedenom na radu.

Član 28.

Osnovna plata pripravnika sa visokom, višom ili srednjom stručnom spremom utvrđuje se u iznosu od 80% osnovne plate platne grupe odgovarajuće stručne spreme.

Član 29.

Direktor utvrđuje mjesečni standardni obim i sadržaj posla za redovan rad i isplatu osnovne plate zaposlenog.

**GLAVA III**

**NAKNADA PLATA I DRUGA PRIMANJA PO OSNOVU RADA**

Član 30.

(1) Direktor zdravstvene ustanove utvrđuje potrebu za uvođenjem pripravnosti.

(2) Naknada za pripravnost utvrđuje se do 1,5% osnovne plate za dan pripravnosti.

Član 31.

Dežurstvo u zdravstvenoj ustanovi uvodi se samo u slučaju ako se redovnim rasporedom ne može obezbijediti zdravstvena zaštita u toku od 24 časa.

Član 32.

(1) Naknada za dežurstvo utvrđuje se tako da:

1) radnim danom iznosi 4,5% od osnovne plate zaposlenog, a obračunava se na sljedeći način:

1. prvih osam časova obračunava se kao redovan rad,

2. drugih osam časova obračunava se kao redovan rad, jer zaposleni odrađuje sljedeći radni dan,

3. trećih osam časova dežurstva (noćnih) obračunava se u paušalnom iznosu u visini od 4,5% od osnovne plate zaposlenog,

2) subotom i nedjeljom naknada za dežurstvo iznosi 7% od osnovne plate zaposlenog, a obračunava se na sljedeći način:

1. prvih osam časova obračunava se kao redovan radni dan,

2. ostalih šesnaest časova obračunava se u paušalnom iznosu 7% od osnovne plate zaposlenog,

3) praznikom se naknada za dežurstvo obračunava u paušalnom iznosu od 9% od osnovne plate zaposlenog.

1. Poslije odrađenog dežurstva subotom, nedjeljom i praznikom, zaposleni ima pravo na jedan plaćeni slobodan dan.

Član 33.

(1) Naknada za dežurstvo u primarnoj zdravstvenoj zaštiti iznosi 4,5% od osnovne plate zaposlenog.

(2) Ukoliko dežurstvo traje 12 časova, prvih osam časova odrađuje se za sljedeći radni dan, a naknada za sljedeća četiri časa iznosi 4,5% od osnovne plate zaposlenog, ako nastavlja dalje da radi.

(3) Ako zaposleni poslije dežurstva koristi slobodan dan, naknada za rad iz stava 2. ovog člana iznosi 2,5% od osnovne plate zaposlenog.

Član 34.

(1) Zaposleni koji po nalogu rukovodioca rade duže od punog radnog vremena, za svaki sat prekovremenog radnog vremena imaju pravo na jedan sat kompenzujućeg radnog vremena.

(2) Vrijeme iz stava 1. ovog člana preračunava se tromjesečno u slobodne dane i sate koji zaposleni treba da iskoriste najkasnije u roku od šest mjeseci.

Član 35.

(1) Osnovna plata zaposlenih uvećava se za rad noću, za rad tokom republičkih praznika i drugih dana kada se po zakonu ne radi i u drugim slučajevima određenim posebnim kolektivnim ugovorom.

(2) Visina uvećanja osnovne plate iz stava 1. ovog člana određuje se posebnim kolektivnim ugovorom.

(3) Posebni kolektivni ugovor zaključuje sindikat iz člana 7. stav 2. ovog zakona sa nadležnim ministrom, po ovlašćenju Vlade.

Član 36.

(1) Zaposleni imaju pravo na naknadu plate u punom iznosu za:

1. vrijeme korišćenja godišnjeg odmora,
2. plaćenog odsustva,
3. republičkih praznika i drugih dana kad se po zakonu ne radi,
4. privremene spriječenosti za rad zbog povrede na radu ili profesionalne bolesti,
5. za vrijeme prekida rada zbog propusta poslodavca da preduzme odgovarajuće mjere zaštite na radu utvrđene zakonom kojim se uređuju radni odnosi i posebnim kolektivnim ugovorom.

(2) Zaposleni ostvaruju pravo na naknadu plate za vrijeme privremene spriječenosti za rad zbog bolesti, u skladu sa propisima iz zdravstvenog osiguranja.

Član 37.

(1) Zaposleni imaju pravo na:

1) otpremninu pri odlasku u penziju i u slučaju ako se iz ekonomskih, organizacionih i tehnoloških razloga ukaže potreba za prestankom rada zaposlenog,

2) naknadu troškova prevoza prilikom dolaska na posao i povratka sa posla,

3) naknadu za putne troškove službenih putovanja u skladu sa važećim propisima,

4) jubilarnu nagradu,

5) novčanu naknadu prilikom rođenja djeteta,

6) novčanu pomoć porodici u slučaju smrti radnika,

7) novčanu pomoć u slučaju smrti člana uže porodice,

8) naknadu po osnovu obavljanja funkcije predsjednika ili povjerenika reprezentativne sindikalne organizacije.

(2) Visina naknade iz stava 1. ovog člana određuje se posebnim kolektivnim ugovorom.

**GLAVA IV**

**PRELAZNE I ZAVRŠNE ODREDBE**

Član 38.

U roku od 30 dana od dana stupanja na snagu ovog zakona zdravstvene ustanove koje sa radnicima imaju zaključene ugovore o radu na iznos plate nakon oporezivanja (neto plate) dužne su uskladiti postojeće ugovore o radu sa odredbama člana 2. ovog zakona tako da postojeće iznose plata uvećaju za iznos poreza na dohodak u skladu sa odredbama zakona kojim se oporezuje dohodak.

Član 39.

U roku od 30 dana od dana stupanja na snagu ovog zakona uskladiće se sa članom 2. ovog zakona svi podzakonski akti kojima su uređeni obračun i isplata plata i drugih ličnih primanja zaposlenih u javnim ustanovama u oblasti zdravstva Republike Srpske.

Član 40.

Stupanjem na snagu ovog zakona prestaje da važi Zakon o platama zaposlenih lica u javnim ustanovama u oblasti zdravstva Republike Srpske („Službeni glasnik Republike Srpske“, br. 11/09 i 116/16).

Član 41.

Ovaj zakon stupa na snagu osmog dana od dana objavljivanja u „Službenom glasniku Republike Srpske“, a primjenjivaće se od 1. avgusta 2018. godine.

Broj: 02/1-021-734/18 PREDSJEDNIK

Datum:4. jul 2018. godine NARODNE SKUPŠTINE

***Nedeljko Čubrilović***